CELEX: 31989R3469
Language: el
Date: 1989-11-16 00:00:00
Title: ΚΑΝΟΝΙΣΜΟΣ (ΕΟΚ) αριθ. 3469/89 ΤΗΣ ΕΠΙΤΡΟΠΗΣ της 16ης Νοεμβρίου 1989 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο #

Avis juridique important

|

31989R3469

ΚΑΝΟΝΙΣΜΟΣ (ΕΟΚ) αριθ. 3469/89 ΤΗΣ ΕΠΙΤΡΟΠΗΣ της 16ης Νοεμβρίου 1989 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  -   

Επίσημη Εφημερίδα αριθ. L 337 της 21/11/1989 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3469/89 ΤΗΣ ΕΠΙΤΡΟΠΗΣ  της 16ης Νοεμβρίου 1989  που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1672/89 (2), και ιδίως το άρθρο 9,  Εκτιμώντας:  ότι πρέπει, για να εξασφαλιστεί η ομοιόμορφη εφαρμογή της συνδυασμένης ονοματολογίας που βρίσκεται στο παράρτημα του προαναφερθέντος κανονισμού να γίνεται διάκριση μεταξύ των σβώλων που λαμβάνονται από αλεύρια και σιμιγδάλια μανιόκας από τους άλλους σβώλους μανιόκας· ότι είναι απαραίτητο, για το σκοπό αυτό, να προστεθεί μια συμπληρωματική σημείωση στο κεφάλαιο 7 της συνδυασμένης ονοματολογίας· ότι το παράρτημα Ι του κανονισμού (ΕΟΚ) αριθ. 2658/87 πρέπει να προσαρμοστεί ανάλογα·  ότι η Επιτροπή Ονοματολογίας δεν διατύπωσε γνώμη στην προθεσμία που όρισε ο πρόεδρός της.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συνδυασμένη ονοματολογία που αναφέρεται στο παράρτημα Ι του κανονισμού (ΕΟΚ) αριθ. 2658/87 τροποποιείται ως εξής:  Στο κεφάλαιο 7 προστίθεται η ακόλουθη συμπληρωματική σημείωση:  «2. Ως ''σβώλοι που λαμβάνονται από αλεύρια και σιμιγδάλια" κατά την έννοια του κωδικού ΣΟ 0714 10 10 θεωρούνται οι σβώλοι εκείνοι που περνούν, αφού διαλυθούν σε νερό, μέσα από ένα κόσκινο από μεταλλικό ύφασμα με άνοιγμα βρόχων 2 χιλιοστομέτρων σε αναλογία τουλάχιστον 95 % κατά βάρος επί ξηράς ύλης.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Νοεμβρίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 169 της 19. 6. 1989, σ. 1.